CELEX: 62013TN0430
Language: et
Date: 2013-08-19 00:00:00
Title: Kohtuasi T-430/13 P: Euroopa Majandus- ja Sotsiaalkomitee 19. augustil 2013 esitatud apellatsioonkaebus Avaliku Teenistuse Kohtu 26. juuni 2013 . aasta otsuse peale kohtuasjas F-21/12: Achab versus Euroopa Majandus- ja Sotsiaalkomitee

9.11.2013   
            
            
               ET
            
            
               Euroopa Liidu Teataja
            
            
               C 325/38
            
         Euroopa Majandus- ja Sotsiaalkomitee 19. augustil 2013 esitatud apellatsioonkaebus Avaliku Teenistuse Kohtu 26. juuni 2013. aasta otsuse peale kohtuasjas F-21/12: Achab versus Euroopa Majandus- ja Sotsiaalkomitee
   (Kohtuasi T-430/13 P)
   2013/C 325/63
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Euroopa Majandus- ja Sotsiaalkomitee (esindajad: M. Arsène, keda abistasid advokaadid D. Waelbroeck ja A. Duron)
   
      Teine menetluspool: Mohammed Achab (Brüssel, Belgia)
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu otsus kohtuasjas F-21/12, kuna sellega tühistatakse Euroopa Majandus- ja Sotsiaalkomitee 9. juuni 2011. aasta otsus M. Achabile alates 1. juulist 2010 makstud kodumaalt lahkumise toetuse tagasimaksmise kohta ning jäetakse Euroopa Majandus- ja Sotsiaalkomitee kohtukulud tema enda kanda ja mõistetakse temalt välja pool apellandi kohtukuludest esimeses kohtuastmes;
            
         
               —
            
            
               rahuldada apellatsioonkaebuses esitatud apellandi nõuded, st jätta hagi põhjendamatuse tõttu rahuldamata;
            
         
               —
            
            
               mõista käesolevas kohtuastmes ja Avaliku Teenistuse Kohtus tekkinud kohtukulud välja vastustajalt apellatsioonimenetluses.
            
         
      Väited ja peamised argumendid
   
   Apellatsioonkaebuse põhjenduseks esitab apellant viis väidet.
   
               1)
            
            
               Esimene väide, et on rikutud õigusnorme, kuna Avaliku Teenistuse Kohus leidis ekslikult, et alusetult saadu tagastamise tingimused ei olnud täidetud.
            
         
               2)
            
            
               Teine väide, et on rikutud õigusnormi, kuna tehtud kohtuotsus aitab kaasa esimese astme hageja alusetule rikastumisele.
            
         
               3)
            
            
               Kolmas väide, et on tehtud ilmne hindamisviga, kuna Avaliku Teenistuse Kohus leidis ekslikult, et Euroopa Majandus- ja Sotsiaalkomitee ei ole kunagi oma töötajatele edastanud teavet, et juhtida nende tähelepanu naturalisatsiooni tagajärgedele.
            
         
               4)
            
            
               Neljas väide, et on rikutud õigusnormi, kuna Avaliku Teenistuse Kohus rikkus põhimõtet, et finantssätteid kohaldatakse rangelt, ja põhimõtet, et erandsätteid tuleb tõlgendada piiravalt ja kitsalt.
            
         
               5)
            
            
               Viies väide, et kohtukulude jaotuse puhul on rikutud õigusnormi.